Source: https://www.zakonypreludi.sk/zz/1998-407
Timestamp: 2020-05-25 04:57:29+00:00
Document Index: 3530045

Matched Legal Cases: ['§ 20', '§ 43', '§ 14', '§ 14', '§ 22', '§ 24', '§ 27', '§ 24', '§ 24']

407/1998 Z. z. Vyhláška Ministerstva práce, sociálnych vecí a rodiny Slovenskej republiky, ktorou sa mení a dopĺňa ... | Aktuálne znenie
407/1998 Z. z.
Vyhláška č. 407/1998 Z. z.Vyhláška Ministerstva práce, sociálnych vecí a rodiny Slovenskej republiky, ktorou sa mení a dopĺňa vyhláška Ministerstva práce, sociálnych vecí a rodiny Slovenskej republiky č. 198/1998 Z. z. na vykonanie niektorých ustanovení zákona o sociálnej pomoci
Platnosť od 31.12.1998 do30.06.2001
Účinnosť od 01.01.1999 do30.06.2001
Aktuálne znenie 01.01.1999 - 30.06.2001
z 28. decembra 1998,
ktorou sa mení a dopĺňa vyhláška Ministerstva práce, sociálnych vecí a rodiny Slovenskej republiky č. 198/1998 Z. z. na vykonanie niektorých ustanovení zákona o sociálnej pomoci
Ministerstvo práce, sociálnych vecí a rodiny Slovenskej republiky podľa § 20 ods. 11 a § 43 ods. 9 zákona č. 195/1998 Z. z. o sociálnej pomoci v znení zákona č. 389/1998 Z. z. ustanovuje:
Vyhláška Ministerstva práce, sociálnych vecí a rodiny Slovenskej republiky č. 198/1998 Z. z. na vykonanie niektorých ustanovení zákona o sociálnej pomoci sa mení a dopĺňa takto:
1. V § 14 písm. a) sa vypúšťajú slová „lodžia alebo balkón,“.
2. V § 14 písm. g) sa za slová „užívanie výťahu,“ vkladajú slová „dodávka elektrickej energie, dodávka plynu,“.
3. V § 22 ods. 2 sa slovo „násobok“ nahrádza slovom „súčin“.
4. § 24 vrátane nadpisu znie:
(1) Výška úhrady za bývanie v domove sociálnych služieb pre dospelých, v domove dôchodcov, v zariadení chráneného bývania, v rehabilitačnom stredisku, v zariadení opatrovateľskej služby a v domove-penzióne pre dôchodcov, v ktorom občan platil úhradu za starostlivosť podľa doterajších predpisov za jeden deň sa určí, ak táto vyhláška neustanovuje inak, ako súčin dennej sadzby úhrady za užívanie 1 m2 podlahovej plochy obytnej miestnosti a príslušenstva obytnej miestnosti a veľkosti podlahovej plochy obytnej miestnosti a veľkosti podlahovej plochy príslušenstva obytnej miestnosti, ktoré občan užíva.
(2) Denná sadzba úhrady za užívanie 1 m2 podlahovej plochy obytnej miestnosti a príslušenstva obytnej miestnosti je 1 Sk; v tejto sadzbe sú zahrnuté výdavky za užívanie podlahovej plochy obytnej miestnosti, príslušenstva obytnej miestnosti, spoločných priestorov, prevádzkového zariadenia obytnej miestnosti a príslušenstva obytnej miestnosti a za užívanie vybavenia obytnej miestnosti, príslušenstva obytnej miestnosti a spoločných priestorov a vecné plnenia spojené s bývaním.
(11) Denná sadzba úhrady za užívanie podlahovej plochy spoločných priestorov, prevádzkového zariadenia obytnej miestnosti a príslušenstva obytnej miestnosti a za užívanie vybavenia obytnej miestnosti, príslušenstva obytnej miestnosti a spoločných priestorov a vecné plnenia spojené s bývaním v domove pre osamelých rodičov podľa odseku 7 písm. b) je 17 Sk.“.
5. V § 27 sa za odsek 5 vkladajú nové odseky 6 a 7, ktoré znejú:
„(6) Občanovi, ktorému sa poskytuje starostlivosť v zariadení sociálnych služieb uvedenom v § 24 ods. 1 celoročne, ak obytná miestnosť, ktorú v tomto zariadení užíva, je vybavená meracím zariadením na meranie odberu elektrickej energie, odberu plynu a odberu vody, sa najneskôr do konca nasledujúceho kalendárneho roka vráti zaplatená úhrada za bývanie alebo jej časť alebo tento občan doplatí úhradu za bývanie podľa vykonaného zúčtovania mesačných preddavkov za dodávku elektrickej energie, za dodávku plynu a za dodávku vody za kalendárny rok.
(7) Zaplatená úhrada za bývanie alebo jej časť sa občanovi uvedenému v odseku 6 vráti alebo tento občan úhradu za bývanie doplatí vo výške rozdielu výšky úhrady za bývanie určenej podľa § 24 ods. 1 až 5 v prepočte na kalendárny rok, ktorú by tento občan platil v rámci úhrady za starostlivosť v zariadení sociálnych služieb podľa osobitného predpisu24) a súčtu sumy